CELEX: 62012CA0007
Language: et
Date: 2013-06-20 00:00:00
Title: Kohtuasi C-7/12: Euroopa Kohtu (neljas koda) 20. juuni 2013 . aasta otsus (Augstākās tiesas Senāts — Läti — eelotsusetaotlus) — Nadežda Riežniece versus Latvijas Republikas Zemkopības ministrija, Lauku atbalsta dienests (Sotsiaalpoliitika — Direktiiv 76/207/EMÜ — Mees- ja naistöötajate võrdne kohtlemine — Direktiiv 96/34/EÜ — Vanemapuhkuse kohta sõlmitud raamkokkulepe — Ametnike ametikohtade likvideerimine riigi majandusraskuste tõttu — Vanemapuhkuse võtnud naistöötaja hindamine võrreldes töötamist jätkanud töötajatega — Vanemapuhkuse lõppedes teenistusest vabastamine — Kaudne diskrimineerimine)

3.8.2013   
            
            
               ET
            
            
               Euroopa Liidu Teataja
            
            
               C 225/23
            
         Euroopa Kohtu (neljas koda) 20. juuni 2013. aasta otsus (Augstākās tiesas Senāts — Läti — eelotsusetaotlus) — Nadežda Riežniece versus Latvijas Republikas Zemkopības ministrija, Lauku atbalsta dienests
   (Kohtuasi C-7/12) (1)
   
   (Sotsiaalpoliitika - Direktiiv 76/207/EMÜ - Mees- ja naistöötajate võrdne kohtlemine - Direktiiv 96/34/EÜ - Vanemapuhkuse kohta sõlmitud raamkokkulepe - Ametnike ametikohtade likvideerimine riigi majandusraskuste tõttu - Vanemapuhkuse võtnud naistöötaja hindamine võrreldes töötamist jätkanud töötajatega - Vanemapuhkuse lõppedes teenistusest vabastamine - Kaudne diskrimineerimine)
   2013/C 225/38
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Hageja: Nadežda Riežniece
   
      Kostjad: Zemkopības ministrija, Lauku atbalsta dienests
   
      Ese
   
   Eelotsusetaotlus — Augstākās tiesas Senāts — Nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (EÜT L 39, lk 40; ELT eriväljaanne 05/01, lk 187) ja nõukogu 3. juuni 1996. aasta direktiivi 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta (EÜT L 145, lk 4; ELT eriväljaanne 05/02, lk 285) tõlgendamine — Vanemapuhkusel viibinud naise teenistusest vabastamine varasemale ametikohale naasmisel — Meetmed, mis võeti riigi majandusraskuste tõttu ametnike arvu optimeerimiseks — Vanemapuhkusel viibiva naise kvalifikatsiooni hindamine, mille raames võetakse arvesse tema viimast, vanemapuhkusele jäämisele eelnevat iga-aastast ametniku hindamisaruannet, võrreldes muude jätkuvalt teenistuskohustusi täitvate ametnike hindamisega
   
      Resolutsioon
   
   Nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (mida on muudetud Euroopa Parlamendi ja nõukogu 23. septembri 2002. aasta direktiiviga 2002/73/EÜ) — kui eeldada, et vanemapuhkust võtab palju rohkem naisi kui mehi, mida tuleb kontrollida eelotsusetaotluse esitanud kohtul — ning 14. detsembril 1995 sõlmitud raamkokkulepet vanemapuhkuse kohta (mis asub nõukogu 3. juuni 1996. aasta direktiivi 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt vanemapuhkuse kohta sõlmitud raamkokkuleppe kohta, mida on muudetud nõukogu 15. detsembri 1997. aasta direktiiviga 97/75/EÜ, lisas), tuleb tõlgendada nii, et nendega on vastuolus:
   
               —
            
            
               olukord, kus riigi majandusraskuste tõttu ametnike ametikohtade likvideerimise raames teostataval töötajate hindamisel hinnatakse vanemapuhkust võtnud töötajat tema äraolekul niisuguste hindamispõhimõtete ja kriteeriumide alusel, mis asetavad viimase ebasoodsamasse olukorda võrreldes töötajatega, kes seda puhkust võtnud ei ole; kontrollimaks, et see ei ole nii, peab eelotsusetaotluse esitanud kohus eelkõige veenduma, et hindamine hõlmab kõiki töötajaid, keda töökoha kaotamine võib puudutada, et see põhineb rangelt ühesugustel kriteeriumidel võrreldes tegelikult töötavate töötajate suhtes kohaldatavate kriteeriumidega ning et nende kriteeriumide rakendamine ei eelda vanemapuhkusel töötajate füüsilist kohalolekut, ja
            
         
               —
            
            
               olukord, kus naistöötaja, kes viidi pärast vanemapuhkuselt naasmist üle teisele ametikohale, vabastatakse pärast seda hindamist teenistusest selle uue ametikoha likvideerimise tõttu, kui tööandjal ei olnud võimatu lubada töötaja tema varasemale ametikohale või kui talle antud töö ei olnud võrdne või samasugune ja ei vastanud tema töölepingule või suhtele eelkõige asjaolu tõttu, et üleviimise ajal oli tööandja teadlik asjaolust, et uus ametikoht on plaanis likvideerida, mida tuleb kontrollida siseriiklikul kohtul.
            
         
      (1)  ELT C 65, 3.3.2012.